## Pravilnik o izmjenama i dopunama Pravilnika o uvjetima i načinu stavljanja u promet sredstava za zaštitu bilja

### NN 25/2000 (29.2.2000.), Pravilnik o izmjenama i dopunama Pravilnika o uvjetima i načinu stavljanja u promet sredstava za zaštitu bilja

# MINISTARSTVO POLJOPRIVREDE I ŠUMARSTVA

**459**

Na temelju članka 40. stavka 5., članka 42. stavka
5., članka 48. stavka 3. i članka 49. stavka 5.
Zakona o zaštiti bilja (»Narodne novine«, br. 10/94),
ministar poljoprivrede i šumarstva donosi

## PRAVILNIK

### O IZMJENAMA I DOPUNAMA PRAVILNIKA O UVJETIMA I NAČINU STAVLJANJA U PROMET SREDSTAVA ZA ZAŠTITU BILJA

Članak 1.

U Pravilniku o uvjetima i načinu stavljanja u promet sredstava
za zaštitu bilja (»Narodne novine«, broj 75/98.),
članak 5. mijenja se i glasi:

"Uz zahtjev iz članka 3. ovog pravilnika, podnositelj
zahtjeva obvezan je dostaviti Zavodu potrebnu količinu
sredstva u izvornoj ambalaži, uzorak čiste djelatne
tvari (standarda poznate čistoće) i tehničke
djelatne tvari te presliku deklaracije za sredstvao iz zemlje
proizvodnje ili od zemalja Europske unije ili Organizacije za
ekonomsku suradnju i razvoj (u daljnjem tekstu: "OECD")
ili potvrdu da je aktivna tvar uvrštena na listu Anex I Direktive
91/414/EEC."

Članak 2.

U članku 6. stavku 1. točki 6. riječ "uzastupnih"
zamjenjuje se riječju "uzastopnih".

U stavku 3. riječi "5. do 10." zamjenjuju se
riječima: "5., 7., 8. i 9.".

Članak 3.

U članku 7. stavku 2. riječ "štetočine"
zamjenjuje se riječju "štetočinje".

Članak 4.

U članku 12. stavku 1. točka 1. mijenja se i glasi:

"1. kod suzbijanja skladišnih štetnika: 100% za
fumigante i na razini standarda za ostale insekticide, uz uvjet
da nema potomstva;"

U točki 2., iza riječi "Tilletia", točka-zarez
zamjenjuje se zarezom i dodaju riječi: "a za ostale
gljivice najmanje 95%."

Članak 5.

U članku 13. riječi: "ispod najviših propisanih
dopuštenih" zamjenjuju se riječima: "manje
od propisanih maksimalno dopuštenih".

Članak 6.

U članku 15. stavku 1. točki 2. alineja treća
briše se.

U članku 15. stavku 2. točki 1. alineja druga briše
se.

Članak 7.

U članku 16. stavku 1. riječi: "pozitivnog
rješenja toksikološke ocjene i pozitivnog prijedloga
Komisije" zamjenjuju se riječima: " rješenja
Ministarstva zdravstva o prikladnosti primjene i razvrstavanju
djelatne tvari i sredstva u skupinu otrova te prijedloga Komisije.".

U stavku 3. riječi: "o prikladnosti primjene i razvrstavanju
djelatne tvari i sredstva u skupinu otrova" zamjenjuju se
riječima: "iz stavka 1. ovog članka".

Članak 8.

Članak 17. mijenja se i glasi:

"Dozvola na temelju članka 40. stavka 1. i 4. Zakona
o zaštiti bilja, može se izdati za sredstvo koje je
jednakog sastava i sadržaja djelatnih tvari, uključujući
i čistoću tehničkih djelatnih tvari, kao istovjetno
sredstvo iz članka 40. stavka 4. Zakona.

Istovjetnost sredstva utvrđuje Zavod na temelju istraživanja
fizikalno-kemijskih svojstava sredstva te temeljem nalaza donosi
potvrdu o istovjetnosti.."

Članak 9.

Iza poglavlja VII. UVOZ UZORAKA SREDSTAVA ZA ZAŠTITU BILJA,
a iza članka 22. dodaje se poglavlje:

"VIII. DEKLARIRANJE SREDSTAVA ZA ZAŠTITU BILJA U PROMETU".

Članak 10.

U članku 24. stavku 1. točki 7. riječ "zanošenja"
zamjenjuju se riječju "zanošenje".

Članak 11.

U Prilogu 1. Obrazac prijave za istraživanje sredstva, u
točki 6. podtočki 6.1.1. riječi: "Oralna
(srednja smrtonosna doza, u daljnjem teksu: "LD50")
LD50" zamjenjuju se riječima: "Oralna srednja
smrtonosna doza (u daljnjem tekstu: "LD50")".

Članak 12.

Ovaj Pravilnik stupa na snagu osmog dana od dana njegove objave
u »Narodnim novinama«.

Klasa: 320-11-00-01/1
Urbroj: 525-01-00-1
Zagreb, 25. veljače 2000.

Ministar
poljoprivrede i šumarstva
**mr. sc. Božidar Pankretić,** v. r.

Pravilnik, NN 25/2000-459